**PROGRAMUL OPERAŢIONAL CAPITAL UMAN**

**Axa prioritară - Educație și competențe**

**Prioritatea de investiții – 10.iv. Îmbunătățirea utilității sistemelor de educație și formare pentru piața muncii, facilitarea trecerii de la educație la muncă și consolidarea sistemelor de educație și formare profesională și a calității lor, inclusiv prin mecanisme pentru anticiparea competențelor, adaptarea programelor de învățământ și crearea și dezvoltarea de sisteme de învățare bazate pe muncă, inclusiv sisteme de învățare duale și de ucenicie**

**Obiective Specific:**

**O.S.6.13. -** Creșterea numărului absolvenților de învățământ terțiar universitar și non universitar care își găsesc un loc de muncă urmare a accesului la activități de învățare la un potențial loc de muncă / cercetare/ inovare, cu accent pe sectoarele economice cu potențial competitiv identificate conform SNC şi domeniile de specializare inteligentă conform SNCDI

**GHIDUL SOLICITANTULUI - CONDIȚII SPECIFICE**

**SPRIJIN PENTRU**

**DOCTORANZI ȘI CERCETĂTORI POSTDOCTORAT**

**2019**

**CUPRINS**

[**CAPITOLUL 1. INFORMAȚII DESPRE APELUL DE PROIECTE** 3](#_Toc21433091)

[**1.1. Axa prioritară, prioritatea de investiții, obiectiv specific** 3](#_Toc21433092)

[**1.2. Tipul apelurilor de proiecte și perioada de depunere a cererilor de finanțare** 3](#_Toc21433093)

[**1.3. Acțiunile sprijinite și activități** 5](#_Toc21433094)

[**1.3.1. Tipuri de activități sprijinite** 5](#_Toc21433095)

[**1.3.2. Teme secundare FSE** 6](#_Toc21433096)

[**Aspecte privind inovarea socială** 7](#_Toc21433097)

[**1.3.3. Teme orizontale** 7](#_Toc21433098)

[**1.4. Tipurile de solicitanți și parteneri eligibili** 7](#_Toc21433099)

[**1.5. Durata proiectului** 8](#_Toc21433100)

[**1.6. Grupul țintă** 8](#_Toc21433101)

[**1.7. Indicatori specifici de program** 9](#_Toc21433102)

[**1.8. Alocarea financiară stabilită pentru apelurile de proiecte** 10](#_Toc21433103)

[**1.9. Valoarea minimă și maximă a proiectului, rata de cofinanțare** 11](#_Toc21433104)

[**1.9.1. Valoarea maximă a proiectelor** 11](#_Toc21433105)

[**1.9.2. Cofinanțarea națională (cofinanțarea publică și cofinanțarea proprie)** 11](#_Toc21433106)

[**1.10. Regiunile de dezvoltare vizate de apel** 11](#_Toc21433107)

[**CAPITOLUL 2. Reguli pentru acordarea finanțării** 11](#_Toc21433108)

[**2.1.** **Eligibilitatea solicitantului și a partenerilor** 11](#_Toc21433109)

[**2.2. Eligibilitatea proiectului** 12](#_Toc21433110)

[**2.2.1. Condiții generale** 12](#_Toc21433111)

[**2.3. Eligibilitatea cheltuielilor** 13](#_Toc21433112)

[**2.3.2. Reguli generale și specifice de decontare** 20](#_Toc21433113)

[**Reguli specifice de decontare și plafoane aplicate în cadrul măsurilor sprijinite prin proiect** 20](#_Toc21433114)

[**CAPITOLUL 3. COMPLETAREA CERERII DE FINANȚARE** 20](#_Toc21433115)

[**CAPITOLUL 4. PROCESUL DE EVALUARE ȘI SELECȚIE** 20](#_Toc21433116)

[**4.1. Descriere generală** 20](#_Toc21433117)

[**4.2. Depunerea și soluționarea contestațiilor** 20](#_Toc21433118)

[**CAPITOLUL 5. CONTRACTAREA PROIECTELOR – DESCRIEREA PROCESULUI** 21](#_Toc21433119)

[**CAPITOLUL 6. ANEXE** 21](#_Toc21433120)

# **CAPITOLUL 1. INFORMAȚII DESPRE APELUL DE PROIECTE**

## **1.1. Axa prioritară, prioritatea de investiții, obiectiv specific**

Pentru a obține finanțare în cadrul prezentului apel de proiecte, propunerile trebuie să se încadreze în:

* **Axa prioritară** **6:** Educație și competențe
* **Obiectivul tematic 10:** Efectuarea de investiții în domeniul educației, al formării și al formării profesionale în vederea dobândirii de competențe și a învățării pe tot parcursul vieții[[1]](#footnote-1)
* **Prioritatea de investiții 10.iv.:** Îmbunătățirea utilității sistemelor de educație și formare pentru piața muncii, facilitarea trecerii de la educație la muncă și consolidarea sistemelor de educație și formare profesională și a calității lor, inclusiv prin mecanisme pentru anticiparea competențelor, adaptarea programelor de învățământ și crearea și dezvoltarea de sisteme de învățare bazate pe muncă, inclusiv sisteme de învățare duale și de ucenicie[[2]](#footnote-2).

**Obiectiv Specific:**

* OS 6.13. **-** Creșterea numărului absolvenților de învățământ terțiar universitar și non universitar care își găsesc un loc de muncă urmare a accesului la activități de învățare la un potențial loc de muncă / cercetare/ inovare, cu accent pe sectoarele economice cu potențial competitiv identificate conform SNC şi domeniile de specializare inteligentă conform SNCDI.
* **Rezultate așteptate** în urma implementării operațiunilor finanțate în cadrul acestui apel de proiecte vizează:
* Rata crescută de participare a doctoranzilor și cercetătorilor postdoctorat la programele (ex. stagii de practică, internship-uri etc.) din cadrul parteneriatelor nou înființate/dezvoltate care să faciliteze inserția pe piața muncii a absolvenților de studii terțiare;
* Parteneriate nou înființate/dezvoltate între unități/instituții de învățământ postuniversitar și sectorul privat și actori din domeniul cercetării și inovării, inclusiv în vederea organizării de stagii de practică.

## **1.2. Tipul apelurilor de proiecte și perioada de depunere a cererilor de finanțare**

Apelul de proiecte este **de tip competitiv**, cu termen limită de depunere.

**SISTEMUL INFORMATIC MySMIS 2014 VA FI DESCHIS ÎN DATA DE……….2019 ORA….** **ŞI SE VA ÎNCHIDE ÎN DATA DE…………2019, ORA 16.00.**

**CONTEXT**

Strategia UE 2020 pune un accent semnificativ pe obiectivele legate de educație și formare, datorită influenței acestora asupra creșterii economice. Această influență se concretizează prin creșterea ocupării, a productivității, a participării, formării de competențe ș.a. Universitățile pot juca un rol important, atât în sprijinirea angajatorilor din industrie și agricultură să devină mai competitivi, prin creșterea receptivității acestora pentru cunoaștere și noi competențe, cât și prin adaptarea ofertei educaționale la cerințele acestora. Un învățământ terțiar cu performanțe înalte folosește feedback-ul de la angajatori pentru a-l include în crearea programelor și priorităților instituționale, stimulând dezvoltarea economică și socială.

**Asigurarea calității învățământului superior și cercetării depinde într-o mare măsură de îmbunătățirea formării doctoranzilor și post-doctoranzilor**. Una dintre cele mai importante verigi privind resursa umană pentru instituțiile de învățământ superior o reprezintă doctoranzii și cercetătorii cu titlul de doctor. Aceștia vor constitui baza de selecție pentru viitorii profesori care se vor ocupa de educația studenților, însă vor fi şi cei mai productivi și inovativi cercetători, jucând un rol semnificativ, atât în sporirea eficienței cheltuielilor publice pentru cercetare și dezvoltare, cât și în promovarea unui mai bun transfer tehnologic către sectorul privat. Formarea unor doctoranzi şi postdoctoranzi cu un set specific de competențe în realizarea de cercetări de înalt nivel şi de impact economic şi social are o mare importanță şi pentru mediul economic, şi pentru mediul social, aceștia fiind capabili să ocupe poziții cheie în companii sau societăți private, să promoveze cercetarea aplicativă, orientată pe produs în întreprinderi inovative, start-up-uri şi spinoff-uri.

**Pentru creșterea relevanței lor, programele doctorale și post-doctorale trebuie să pună accent pe[[3]](#footnote-3):**

* **asigurarea oportunităților de formare pedagogică pentru doctoranzii care au în vedere o carieră didactică universitară,** cu prioritate în sectoarele economice cu potențial competitiv și în domeniile de specializare inteligentă;
* **promovarea componentei practice a cercetării, astfel încât să se flexibilizeze relația dintre companii și universități.** Din perspectiva inovării, acest aspect este esențial, deoarece doctoranzii și postdoctoranzii din domeniile de specializare inteligentă conform SNCDI (bioeconomia, tehnologia informațiilor și a comunicațiilor, spațiu și securitate, energie, mediu și schimbări climatice, eco-nanotehnologii și materiale avansate și sănătate) își vor aduce o contribuție semnificativă privind inovarea atunci când sunt implicați în problemele reale cu care se confruntă domeniul în care studiază. Creșterea gradului de transfer al rezultatelor cercetării și stimularea investițiilor în învățământul terțiar devin posibile prin colaborarea strânsă între instituțiile de învățământ terțiar și mediul de afaceri.
* **atragerea și menținerea doctoranzilor și postdoctoranzilor în programe de înaltă calitate, inclusiv prin asigurarea unui nivel adecvat al finanțării și prin promovarea relațiilor de parteneriat dintre instituții și mediul de afaceri.** Mai mult decât atât, abilitatea de a dezvolta parteneriate cu mediul economic care să creeze oportunități de dezvoltare într-un domeniu specific de activitate, reprezintă un aspect esențial în creșterea relevanței cercetării și inovării în contextul economiei românești.

**Implementarea unor sisteme pentru a colecta și evalua feedback-ul privind angajabilitatea absolvenților oferit de instituții și companii** este vitală pentru eficiența programelor de studii doctorale și post doctorale furnizate de instituțiile de învățământ superior.

**Raportul intermediar privind ET 2020 subliniază[[4]](#footnote-4), de asemenea, importanța parteneriatelor nu doar cu companiile private, ci și cu alte părți interesate.** Printre prioritățile stabilite în raportul din cadrul celui de-al doilea ciclu de lucru al ET 2020, se numără importanța dezvoltării unor forme eficiente și inovatoare de rețele, cooperarea și parteneriatul între furnizorii de educație și formare profesională și cu o gamă largă de actori interesați, inclusiv parteneri sociali, companii private, instituții de cercetare și societatea civilă.

## **1.3.** **Acțiunile sprijinite și activități**

### **1.3.1. Tipuri de activități sprijinite**

În cadrul acestui apel de proiecte vor fi susținute activități din cadrul OS 6.13. destinate îmbunătățirii tranziției de la educație la viața activă a participanților din învățământul terțiar universitar (ISCED 8), inclusiv a cercetătorilor post-doctorat, respectiv:

Activități principale (**relevante și** **obligatorii**)

* Sprijin pentru consolidarea **parteneriatelor** dintre universități și actorii din domeniul cercetării şi inovării pentru stimularea dezvoltării de noi programe de studii doctorale şi postdoctorale, cu aplicații directe în economie, cu atenție deosebită acordată sectoarelor economice cu potențial competitiv identificate conform SNC şi din domeniile de specializare inteligentă conform SNCDI, inclusiv prin furnizarea de sprijin financiar pentru doctoranzi și sprijinirea cercetătorilor pentru a se implica în cercetarea postdoctorală, inclusiv prin acordarea de burse și sprijinirea mobilității interne și transnaționale.
* Activități de cercetare şi de colaborare **în rețea** pentru doctoranzi/tineri cercetători (organizarea unor sesiuni comune doc-postdoctorat, sub îndrumarea unor tutori/mentori) în scopul asigurării complementarității cu sectoarele economice cu potențial competitiv identificate conform SNC şi din domeniile de specializare inteligentă conform SNCDI, în sprijinul internaționalizării învățământului terțiar;
* Crearea unui **sistem de informare coordonată**, în ambele sensuri: de la companii / sectorul privat către instituțiile de învățământ superior privind nevoile lor de instruire, precum și de la instituțiile de învățământ către întreprinderi, pentru a răspunde nevoilor sectorului privat la nivel regional/local.

Se acordă sprijin financiar doctoranzilor și cercetătorilor postdoctorat pentru realizarea unui proiect de cercetare științifică aplicativă, relevantă pentru domeniul de studiu, cu scopul de a oferi oportunități suplimentare în evoluția profesională.

Cercetarea va fi realizată în cadrul organizațiilor partenere (din mediul de afaceri, industrie, institute de cercetare, societate civilă etc.) şi / sau IOSUD, conform contractului încheiat cu instituția în care își desfășoară cercetarea aplicativă și a planului individual de cercetare stabilit de comun acord.

Cercetarea implică un angajament direct al organizațiilor unde se desfășoară programul de cercetare pentru asigurarea schimbului de informații, sprijinului științific și tehnic pe perioada activității de cercetare (de la două până la doisprezece luni), respectiv selectarea doctoranzilor / postdoctoranzilor în structurile instituționale la finalizarea ciclului doctoral sau postdoctoral, în funcție de necesitățile, obiectivele și capacitățile instituționale.

Finalizarea proiectului de cercetare va fi demonstrată prin: publicarea rezultatelor în literatura academică de specialitate, prezentarea rezultatelor în cadrul unor evenimente tematice relevante la nivel european, brevete înregistrate etc., pentru valorificarea rezultatelor cercetării științifice.

Bursa se va acorda pe durata activităților de cercetare, astfel: bursa doctorand în valoare de max. 400 euro/lună (maximum 12 luni); bursa postdoctorat în valoare de max. 600 euro/lună (maximum 12 luni).

În cadrul proiectelor cofinanțate prin POCU 2014 -2020, sprijinul financiar se acordă în plus față de bursa pentru studii doctorale / postdoctorale finanțată de la bugetul de stat.

Solicitantul va elabora o metodologie transparentă de selecție a doctoranzilor și cercetătorilor postdoctorat care vor beneficia de sprijin financiar și **o metodologie** care să descrie modalitatea de acordare a burselor.

Activități secundare (**opționale**):

* Activități pentru îmbunătățirea competențelor de cercetare avansată (de ex. metode de cercetare cantitativă avansată)
* Activități pentru îmbunătățirea competențelor antreprenoriale pentru grupul țintă, coordonate de cercetători/cadre didactice universitare cu activitate relevantă în domeniul de cercetare propus și care se implică activ în derularea programului de studii universitare de doctorat/postdoctorat. De exemplu: mese rotunde și dezbateri de tip Knowledge Café, în care doctoranzii și postdoctoranzii să interacționeze direct cu reprezentanți ai mediului industrial, expoziții cu rezultatele cercetărilor pentru diseminarea rezultatelor către industrie și mediul social, în scopul identificării de parteneriate viitoare cu industria și viitoare investiții în cercetare din partea mediului privat. Se pot organiza, de asemenea, competiții pe diferite tematici de cercetare avansată pentru doctoranzi si postdoctoranzi, dotate cu premii, pentru încurajarea cercetării de înaltă calitate, care poate duce la transferul rezultatelor în produse și servicii de interes pentru societate.
* Stagii de mobilitate academică transnațională, de maximum 6 luni într-o universitate/centru de cercetare dintr-o țară membră a Uniunii Europene, fiind eligibile maximum două stagii de mobilitate europeană per doctorand și maximum un stagiu de mobilitate europeană pentru un cercetător postdoctorat.
* Organizarea şi derularea de programe/activități axate pe dobândirea de competențe transversale corelate cu nevoile GT şi cu necesitățile pieței muncii (de exemplu: consiliere şi orientare profesională, activități de formare/instruire extracurriculară: cursuri de comunicare/prezentare verbală şi scrisă, cursuri de limbi străine pentru însușirea limbajului specific domeniului, cursuri de leadership, coaching şi dezvoltare personală).

Cadrul legal și strategiile relevante pentru acest apel de proiecte se regăsesc în Anexa 1.

### **1.3.2. Teme secundare FSE**

Proiectele trebuie să îndeplinească condițiile privind temele secundare FSE prevăzute în documentul Orientări privind accesarea finanțărilor în cadrul Programului Operațional Capital Uman 2014-2020, CAPITOLUL 4, SUBPUNCTUL 4.4. Teme secundare FSE.

În cadrul AP 6/ PI 10.4/ OS 6.13 sunt vizate temele secundare prezentate în tabelul de mai jos.

Cererile de finanțare vor trebui să evidențieze în secțiunea relevantă (tema secundară vizată) în ce constă contribuția proiectului la o anumită temă secundară, precum și costul estimat al respectivelor măsuri.

**Alocările din tabelul de mai jos reprezintă alocări indicative la nivelul AP 6. Prin urmare, în cadrul proiectului va trebui să evidențiați sume calculate pentru măsurile care vizează teme secundare relevante pentru proiect.**

Procentele din tabelul de mai jos reprezintă ponderi din totalul alocărilor aferente temelor secundare la nivel de axă prioritară/ PI.

| **Tema secundară** | **Pondere din alocarea pe tip de regiune de dezvoltare** |
| --- | --- |
| Inovare socială | 5% |
| Îmbunătățirea accesibilității, a utilizării și a calității tehnologiilor informației și comunicațiilor | 15% |
| Nediscriminare | 10% |
| Dezvoltare durabilă | 3% |
| Cercetare, dezvoltare, inovare | 5% |

**Aspecte privind inovarea socială**

**Inovarea socială** presupune dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor sociale[[5]](#footnote-5).

Programul Operațional Capital Uman promovează inovarea socială, în special cu scopul de a testa, și, eventual, a implementa la scară largă soluții inovatoare, la nivel local sau regional, pentru a aborda provocările sociale.

Solicitanții și/sau partenerii eligibili trebuie să evidențieze în formularul de aplicație dacă propunerea de proiect contribuie la inovarea socială, conform celor prezentate mai sus.

### **1.3.3. Teme orizontale**

Proiectele trebuie să îndeplinească condițiile privind temele orizontale prevăzute în documentul Orientări privind accesarea finanțărilor în cadrul Programului Operațional Capital Uman 2014-2020, CAPITOLUL 7. Principii orizontale.

Pentru informații privind temele orizontale se va consulta: Ghid – integrare teme orizontale în cadrul proiectelor finanţate din FESI 2014-2020, disponibil la http://www.fonduri-ue.ro/orientari-beneficiari

**1.3.4. Informare și publicitate**

Activitatea de informare și publicitate este realizată în conformitate cu prevederile documentului Orientări privind accesarea finanțărilor în cadrul Programului Operațional Capital Uman 2014-2020.

## **1.4. Tipurile de solicitanți și parteneri eligibili**

Pentru acest apel de proiect, solicitanți eligibili pot fi:

* **Instituții de învățământ superior publice şi private, acreditate;**
* **Institute/centre de cercetare acreditate, inclusiv institute de cercetare ale Academiei Române;**
* **Şcoli doctorale şi graduale cu personalitate juridică, inclusiv parteneriate intre acestea și sectorul privat/ centre de CDI;**
* **Academia Română.**

Sunt încurajate parteneriatele între entitățile mai sus menționate[[6]](#footnote-6).

În cadrul acestui apel de proiecte **este obligatorie** includerea în parteneriat a **cel puțin uneia** dintre categoriile de organizații detaliate mai jos:

* Angajatori;
* Asociații profesionale;
* Camere de comerț și industrie;
* Instituții și organizații membre ale Pactelor Regionale și Parteneriatelor Locale pentru Ocupare și Incluziune Socială

**Este obligatorie includerea în proiect în calitate de solicitant sau partener a cel puțin unei Instituții de învățământ (ISCED 8- IOSUD), publice și private, acreditate.**

## **1.5. Durata proiectului**

Perioada de implementare a proiectului este de maximum 36 luni.

La completarea cererii de finanțare în sistemul electronic va trebui evidențiată durata fiecărei activități și subactivități incluse în proiect.

## **1.6. Grupul țintă**

În cadrul prezentei cereri de propuneri de proiect grupul țintă cuprinde următoarele categorii:

* Doctoranzi în ciclul de studii universitare de doctorat;
* Cercetători postdoctorat.

**Minimul obligatoriu pentru grupul țintă vizat de proiect (element de eligibilitate proiect)[[7]](#footnote-7):**

|  |  |  |
| --- | --- | --- |
| Obiectivul specific | Categorie de grup țintă | Pentru proiecte care vor include participanți din cele 7 regiuni mai puțin dezvoltate ale României |
| OS 6.13 | Doctoranzi | **60** |
| Cercetători post-doctorat | **27** |

**Pentru a fi eligibile**, **persoanele din grupul țintă formate din doctoranzi și cercetători post-doctorat trebuie să îndeplinească CUMULATIV următoarele condiții:**

* Au domiciliul în una din cele 7 regiuni de dezvoltare vizate de proiect;
* Sunt înmatriculați ca doctoranzi sau postdoctoranzi la instituțiile care au calitatea de beneficiar sau parteneri în proiect;

Beneficiarii de finanțare nerambursabilă au obligația de a respecta prevederile Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date (Regulamentul general privind protecția datelor), precum şi prevederile Directivei 2002/58/CE privind prelucrarea datelor personale si protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal şi protecția vieții private în sectorul comunicațiilor electronice, cu modificările și completările ulterioare. Astfel, participanții la activitățile proiectului vor fi informați despre obligativitatea de a furniza datele lor personale și despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada că au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate. Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

În vederea justificării cererii de finanțare, cât și ca măsură de evitare a dublei finanțări, cererile de finanțare vor trebui să includă cel puțin următoarele tipuri de informații referitoare la persoanele din grupul țintă: numărul doctoranzilor/cercetătorilor postdoctorat, mediul de rezidență, calificările și nivelurile de calificare pentru care se realizează pregătirea, durata pregătirii.

Cererile de finanțare trebuie să vizeze grupuri țintă cu domiciliul în regiunile mai puțin dezvoltate ale României: Nord-Est, Sud-Est, Sud Muntenia, Sud-Vest Oltenia, Vest, Nord-Vest și Centru.

Pregătirea se poate desfășura și la angajatori din Regiunea București-Ilfov.

Sprijinul acordat prin FSE va fi direcționat doar către doctoranzii şi cercetătorii postdoctorat care îşi înscriu **cercetările domeniilor prioritare ale Strategiei Naționale de Competitivitate 2014-2020, respectiv în domeniile de specializare inteligentă**, identificate pe baza potențialului lor științific şi comercial, prevăzute în Strategia Națională de Cercetare, Dezvoltare și Inovare 2014 – 2020, conform prevederilor OM MEN nr. 5376/2017 privind aprobarea domeniilor si specializărilor/programelor de studii universitare corelate cu sectoarele economice cu potențial de creștere in Romania.

Pentru clarificarea categoriilor de grupuri țintă avute în vedere în prezentul apel de proiecte, precizăm următoarele:

* Doctoranzii trebuie să prezinte un document justificativ pentru înmatricularea la studii universitare de doctorat pentru unul dintre domeniile prioritare ale domeniilor prioritare ale Strategiei Naționale de Competitivitate 2014-2020, respectiv în domeniile de specializare inteligentă, identificate pe baza potențialului lor științific şi comercial, prevăzute în Strategia Națională de Cercetare, Dezvoltare și Inovare 2014 – 2020, începând cu anul universitar 2019-2020.
* Cercetătorii postdoctorat selectați ca grup țintă trebuie să dețină titlul științific de doctor, obținut în România sau în străinătate. La data selecției ca grup țintă, cercetătorii care au obținut titlul științific de doctor în străinătate trebuie să facă dovada echivalării acestuia în România, conform legislației naționale în vigoare.
* Proiectele trebuie sa includă **obligatoriu ambele categorii de grupuri țintă, atât studenți doctoranzi, cat si cercetători postdoctorat**, inclusiv doctoranzi înmatriculați la studii universitare doctorale in regim cu taxă sau care obțin burse finanțate de la bugetul de stat.
* Nu este obligatoriu ca în cadrul unui proiect, întreg grupul țintă să fie înmatriculat pentru un singur tip de domeniu prioritar stipulat în Strategia Națională de Competitivitate 2014-2020, respectiv în domeniile de specializare inteligentă, identificate pe baza potențialului lor științific şi comercial, prevăzute în Strategia Națională de Cercetare, Dezvoltare și Inovare 2014 – 2020. Prin urmare, este posibilă selectarea grupului țintă pentru mai multe domenii prioritare, prin realizarea de parteneriate între universități, cu precizarea acestor categorii - conform prevederilor OM MEN nr. 5376/2017 privind aprobarea domeniilor si specializărilor/programelor de studii universitare corelate cu sectoarele economice cu potențial de creștere in Romania – în cadrul cererii de finanțare depuse.

## **1.7. Indicatori specifici de program**

Conform Regulamentului (UE) nr. 1304/2013, art. 5 ”Toți indicatorii comuni de realizare și de rezultat trebuie raportați pentru toate prioritățile de investiții”. Pentru a răspunde acestei cerințe, solicitantul va avea obligația raportării indicatorilor comuni, conform **ghidului de raportare indicatori (comuni și specifici de program).**

|  |  |  |  |  |
| --- | --- | --- | --- | --- |
| Regiune de dezvoltare | Indicatori de realizare | | Indicatori de rezultat imediat | |
| **Cod și denumire indicator** | **Ținta minimă**  **solicitată** | **Cod și denumire indicator** | **Ținta minimă**  **solicitată** |
| Regiuni mai puțin dezvoltate | 4S130 Persoane (studenți doctorat / cercetători post-doctorat) care beneficiază de sprijin prin programe doctorat/post-doctorat | **60 studenți doctorat**  **27 cercetători** | 4S116 Studenți/Cercetători etc., care își găsesc un loc de muncă, la încetarea calității de participant | **30% din valoarea asumată a indicatorului 4S130** |
| 4S117 Studenți/Cercetători etc., care urmează studii/cursuri de formare la încetarea calității de participant | **20% din valoarea asumată a indicatorului 4S130** |
| 4S118 Studenți etc., care au obținut titlul științific de doctor urmare a sprijinului primit | **80% din valoarea asumată a grupului țintă doctoranzi** |
| 4S119 Cercetători, care au finalizat programe post-doctorale urmare a sprijinului primit | **80% din valoarea asumată a grupului țintă postdoctoranzi** |

Pentru fiecare cerere de finanțare, țintele minime obligatorii pentru indicatorii de realizare/ rezultat imediat sunt următoarele:

Definițiile indicatorilor specifici de rezultat imediat și realizare se regăsesc în Anexa 2 la prezentul ghid.

Toate datele aferente indicatorilor privind participanții trebuie defalcate în funcție de gen.

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte. Este foarte important ca, la stabilirea țintelor pentru indicatorii de proiect, să se aibă în vedere definirea indicatorilor din [*Ghidul practic pentru colectarea și raportarea indicatorilor POCU*](http://www.fonduri-ue.ro/fisele-individuale-ale-indicatorilor-pocu)*,* disponibil la adresa web <http://www.fonduri-ue.ro/pocu-2014#implementare-program>.

Pentru a asigura premisele atingerii indicatorilor de program, proiectele finanțate în cadrul acestui apel trebuie să prezinte detalii specifice privind:

* posibilitatea ca doctoranzii și cercetătorii postdoctorat să urmeze studii/cursuri de formare, în sprijinul utilizării rezultatelor cercetărilor doctorale/postdoctorale.
* măsurile care să conducă la inserția pe piața muncii a membrilor grupului țintă care la intrarea în activitățile proiectului nu erau angajați

## **1.8. Alocarea financiară stabilită pentru apelurile de proiecte**

În cadrul prezentelor apeluri de proiecte lansate în contextul Axei Prioritare 6, PI 10.iv, OS 6.13. din cadrul Programului Operațional Capital Uman 2014-2020, bugetul alocat este de **59.000.000** **euro (cofinanțarea UE+ cofinanțarea națională** pentru **regiunile mai puțin dezvoltate** (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia), din care contribuția UE este de **50.150.000** euro (corespunzând unei contribuții UE de 85%), iar contribuția națională este de **8.850.000** euro (corespunzând unei contribuții naționale de 15%.

|  |  |  |  |
| --- | --- | --- | --- |
| Tip Regiuni | Contribuția UE | Contribuția RO | Total finanțare (contribuția UE + contribuția RO) |
| Regiuni mai puțin dezvoltate (7 regiuni) Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia | 50.150.000 euro  (pentru toate cele 7 regiuni de dezvoltare mai puțin dezvoltate) | 8.850.000 euro | 59.000.000 euro |

## **1.9.** **Valoarea minimă și maximă a proiectului, rata de cofinanțare**

### **1.9.1. Valoarea maximă a proiectelor**

În cadrul prezentei cereri de propuneri de proiecte **valoarea eligibilă maximă a unui proiect** pentru **regiunile mai puțin dezvoltate** (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia) - **este de 1.500.000 euro.** Cursul de schimb care va fi utilizat pentru stabilirea acestei valori este cursul Inforeuro aferent lunii ….. 2019, respectiv 1 EURO = ……. RON.

### **1.9.2. Cofinanțarea națională (cofinanțarea publică și cofinanțarea proprie)**

**Contribuția eligibilă minimă a solicitantului** reprezintă procentul din valoarea totală eligibilă a proiectului propus, care va fi suportat de solicitant, conform cerințelor prevăzute în documentul Orientări privind accesarea finanțărilor în cadrul Programului Operațional Capital Uman 2014-2020.

Pe parcursul implementării proiectului, cheltuielile necesare derulării proiectului angajate de Solicitant dar care nu fac parte din cheltuielile declarate eligibile în cadrul acestui apel, vor fi suportate de către acesta.

## **1.10. Regiunile de dezvoltare vizate de apel**

Intervențiile eligibile în cadrul acestui apel se adresează regiunilor mai puțin dezvoltate: Nord-Est, Nord-Vest, Vest, Sud-Vest Oltenia, Centru, Sud-Est și Sud-untenia.

În accepțiunea prezentului ghid, selectarea **regiunii/regiunilor de dezvoltare** se va realiza **EXCLUSIV** funcție de domiciliul grupului țintă vizat prin proiect.

Anumite activități ale proiectului se pot desfășura în afara domiciliului grupului țintă format din doctoranzi și cercetători post-doctorat, cu condiția ca acestea să fie **în interesul grupului țintă** vizat prin proiect.

# **CAPITOLUL 2. Reguli pentru acordarea finanțării**

## **Eligibilitatea solicitantului și a partenerilor**

Sunt considerați eligibili solicitantul și partenerul care îndeplinesc cerințele prevăzute în documentul Orientări privind accesarea finanțărilor în cadrul Programului Operațional Capital Uman 2014-2020.

## **2.2. Eligibilitatea proiectului**

### **2.2.1. Condiții generale**

Sunt considerate eligibile proiectele care îndeplinesc condițiile de eligibilitate prevăzute în documentul Orientări privind accesarea finanțărilor în cadrul Programului Operațional Capital Uman 2014-2020.

## **2.3. Eligibilitatea cheltuielilor**

Cheltuielile eligibile în cadrul acestei cereri de propuneri de proiecte sunt următoarele:

|  |  |  |  |  |
| --- | --- | --- | --- | --- |
| **Cheltuielile directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ sub activitatea în cauză | | | | |
|  | **Categorie MySMIS** | **Subcategorie MySMIS** | **Subcategoria (descrierea cheltuielii) conține:** | |
| **CHELTUIELILE DIRECTE** | 9-Cheltuieli aferente managementului de proiect | 23 - cheltuieli salariale cu managerul de proiect | * Salariu net manager de proiect | |
| 25-Cheltuieli salariale | 83-Cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului altele decât management de proiect | |
| 164-Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | |
| 87 - Onorarii/venituri asimilate salariilor pentru experti proprii/cooptati | * Onorarii/venituri asimilate salariilor pentru experti proprii/cooptati | |
| 27-Cheltuieli cu deplasarea | 98-Cheltuieli cu deplasarea pentru personal propriu și experți implicați in implementarea proiectului | * Cheltuieli pentru cazare; * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, la şi de la aeroport, gară, autogară sau port şi locul delegării ori locul de cazare, precum şi transportul efectuat pe distanța dintre locul de cazare şi locul delegării); * Taxe şi asigurări de călătorie și asigurări medicale aferente deplasării | |
| 97-Cheltuieli cu deplasarea pentru participanţi - grup ţintă | * Cheltuieli pentru cazare; * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, la şi de la aeroport, gară, autogară sau port şi locul delegării ori locul de cazare, precum şi transportul efectuat pe distanța dintre locul de cazare şi locul delegării); * Taxe şi asigurări de călătorie și asigurări medicale aferente deplasării | |
| 29-Cheltuieli cu servicii | 100-Cheltuieli pentru consultanță și expertiză, inclusiv pentru elaborare PMUD | * Cheltuielile pentru achiziţionarea sau realizarea de studii, cercetări de piață, analize. * Cheltuieli aferente diverselor achiziții de servicii specializate, pentru care beneficiarul nu are expertiza necesară (ex. asistență juridică, dezvoltarea de aplicatii și sisteme informatice, elaborare de studii etc.). | |
| 104-Cheltuieli cu servicii pentru organizarea de evenimente și cursuri de formare | * Cheltuielile efectuate pentru organizare de evenimente de genul conferinţe (altele decât cele pentru informare și comunicare), cursuri de instruire, seminarii, mese rotunde, ateliere de lucru, cursuri de formare care pot include: * Cheltuieli pentru cazare, masă, transport; * Cheltuieli pentru taxe şi asigurări ale persoanelor din grupul ţintă și a altor persoane care participă/contribuie la realizarea activităților proiectului; * Cheltuieli pentru închiriere sală, echipamente/dotări; * Cheltuieli cu servicii de formare; * Cheltuieli pentru servicii de traducere şi interpretariat aferente activităţilor realizate; * Cheltuieli pentru editare/tipărire/multiplicare materiale pentru evenimente; * Servicii de catering; * Servicii de sonorizare. * Servicii de transport de materiale şi echipamente; | |
| 105 - cheltuieli cu servicii pentru derularea activităților proiectului, inclusiv cheltuieli bancare pentru deschidere conturi | * • Cheltuielile efectuate cu traduceri şi interpretariat. * • Cheltuielile pentru recrutarea şi selecţia personalului. * • Cheltuielile cu tipărirea, multiplicarea şi distribuţia de materiale. * • Servicii de acces online la publicatii stiintifice electronice * • Cheltuielile pentru plata comisioanelor bancare aferente operațiunilor efectuate în scopul proiectului, din contul deschis de către beneficiar la Trezoreria Statului. * • Cheltuielile cu transportul de persoane, materiale, mobilier, echipamente şi instalaţii efectuate în cadrul proiectului. | |
| 106 - cheltuieli cu servicii IT, de dezvoltare/actualizare aplicații, configurare baze de date, migrare structuri de date etc. | * Cheltuielile pentru servicii informatice şi de comunicaţii: dezvoltare, întreţinere, actualizare aplicaţii informatice, configurare și implementare baze de date, migrare și integrare structuri de date existente, dezvoltare website/portal   **N.B Partenerii care organizează programul de doctorat/post-doctorat pot achiziționa servicii suport IT, de dezvoltare/actualizare aplicații, configurare baze de date, migrare structuri de date etc. Această excepție este aplicabilă doar în cazul în care aceste servicii suport sunt destinate activității de cercetare a doctoranzilor/ cercetătorilor postdoctorat.** | |
| 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului: | 32 - cheltuieli cu taxe/abonamente/cotizații/acorduri/ autorizații/garanții bancare necesare pentru implementarea proiectului | * Taxe de participare la programe de formare/ educație * Cheltuielile pentru achiziția de publicații/abonamente la publicații, cărți relevante pentru obiectul de activitate al beneficiarului, în format tipărit şi/sau electronic, precum şi cotizațiile pentru participarea la asociații * Achiziționare de reviste de specialitate, materiale educaționale relevante pentru operațiune, în format tipărit, audio şi/ sau electronic * Cheltuielile aferente garanțiilor oferite de bănci sau alte instituții financiare; * Taxe notariale * Taxe de participare la conferințe * Taxe pentru publicarea articolelor în reviste indexate în baze de date internaționale * Taxe cercetare specialitate * Taxe de eliberare a certificatelor de absolvire; * Acces la baze de date | |
| 21-Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | 70-Cheltuieli cu achiziția de materii prime, materiale consumabile și alte produse similare necesare proiectului | * Materiale consumabile * Cheltuieli cu materii prime și materiale necesare derulării cursurilor practice * Materiale direct atribuibile susținerii activităților de educație și formare * Papetărie * Cheltuieli cu materialele auxiliare * Cheltuieli cu materialele pentru ambalat * Cheltuieli cu alte materiale consumabile * Multiplicare | |
| 22 - cheltuieli cu achiziția de active necorporale | 76 - cheltuieli cu achiziția de active necorporale | * Concesiuni, brevete, licențe, mărci comerciale, drepturi și active similare, aplicații informatice | |
| 43-Cheltuieli pentru asigurarea utilităților necesare funcționarii structurilor operaționalizate in cadrul proiectului | 165-Cheltuieli pentru asigurarea utilităților necesare structurii | * Utilități:   + apă şi canalizare   + servicii de salubrizare   + energie electrică   + energie termică şi/sau gaze naturale * telefoane, fax, internet, acces la baze de date * Servicii poștale şi/sau servicii curierat * Servicii de administrare a clădirilor:   + întreținerea curentă   + asigurarea securității clădirilor   + salubrizare şi igienizare * Servicii de întreținere şi reparare echipamente şi mijloace de transport:   + întreținere echipamente   + reparații echipamente   + întreținere mijloace de transport   + reparații mijloace de transport * Arhivare documente * Amortizare active * Cheltuieli financiare şi juridice (notariale) * Prime de asigurare bunuri (mobile şi imobile) * Prime de asigurare obligatorie auto (excluzând asigurarea CASCO) * Cheltuieli aferente deschiderii, gestionării şi operării contului/conturilor bancare al/ale proiectului | |
| 5-Cheltuieli cu închirierea, altele decât cele prevăzute la cheltuielile generale de administrație | 9-Cheltuieli cu închirierea, altele decât cele prevăzute la cheltuielile generale de administrație | * Închiriere spații pentru desfășurarea diverselor activități ale operațiunii * Închiriere echipamente * Închiriere diverse bunuri | |
| 4-Cheltuieli de leasing | 8-Cheltuieli de leasing fără achiziție | * Rate de leasing plătite de utilizatorul de leasing pentru:   + Echipamente   + Diverse bunuri mobile şi imobile | |
| 26-Cheltuieli cu subvenții/burse/premii | 94 - Burse | * Burse doctorale / cercetare post-doctorală | |
| 95 - Premii | * Premii în cadrul unor concursuri | |
| 28-Cheltuieli de tip FEDR | 161- cheltuieli cu construcții, inclusiv reabilitare/ modernizare clădiri | * Instalații tehnice * Echipamente tehnologice (mașini, utilaje şi instalații de lucru) * Utilaje şi echipamente tehnologice şi funcționale * Alte echipamente:   + Echipamente de calcul şi echipamente periferice de calcul   + Cablare rețea internă   + Achiziționare şi instalare de sisteme şi echipamente pentru persoane cu dizabilități   + Mobilier, birotică, echipamente de protecție a valorilor umane şi materiale   + Alte cheltuieli pentru investiții * Cheltuieli pentru asigurarea utilităților şi/sau reabilitarea şi modernizarea utilităților:   + Alimentare cu apă, canalizare;   + Alimentare cu gaze naturale;   + Agent termic;   + Căi de acces;   + Facilități de acces pentru persoane cu dizabilități; * Energie electrică. |

|  |  |  |  |
| --- | --- | --- | --- |
| **Cheltuieli generale de administrație (Cheltuieli indirecte)**  **Cheltuieli generale de administrație (**Cheltuielile indirecte) reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități. | | | |
|  | **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| **CHELTUIELI INDIRECTE** | 44-Cheltuieli indirecte conform art. 68 | 166-Cheltuieli indirecte conform art. 68 (1) (b) | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori). * Chirie sediu administrativ al proiectului * Plata serviciilor pentru medicina muncii, prevenirea şi stingerea incendiilor, sănătatea şi securitatea în muncă pentru personalul propriu * Utilități:   a) apă şi canalizare  b) servicii de salubrizare  c) energie electrică  d) energie termică şi/sau gaze naturale  e) telefoane, fax, internet, acces la baze de date  f) servicii poștale şi/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare şi igienizare   * Servicii de întreținere şi reparare echipamente şi mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare şi publicitate * cheltuielile aferente garanțiilor oferite de bănci sau alte instituții financiare * taxe notariale * abonamente la publicații de specialitate * Cheltuieli financiare şi juridice (notariale):   + prime de asigurare bunuri (mobile şi imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + cheltuieli aferente deschiderii, gestionării şi operării contului/conturilor bancare al/ale proiectului   Materiale consumabile:  a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * producția materialelor publicitare şi de informare * tipărirea/multiplicarea materialelor publicitare şi de informare * difuzarea materialelor publicitare şi de informare * dezvoltare/adaptare pagini web * închirierea de spațiu publicitar * alte activități de informare şi publicitate |
| Lista cheltuielilor indirecte aferente proiectului este indicativă; solicitantul nu trebuie să fundamenteze cheltuielile indirecte în bugetul proiectului, aceste cheltuieli fiind stabilite ca **rată forfetară de maxim 15% din costurile directe eligibile cu personalul** (prin aplicarea articolului 68 alineatul (1) litera (b) din Regulamentul (UE) nr. 1303/2013). Cheltuielile directe de personal reprezintă acele cheltuieli care derivă din încheierea de raporturi de serviciu/de muncă, inclusiv contribuțiile angajatului şi angajatorului, cu respectarea prevederilor Legii nr. 53/2003 - Codul muncii, republicată, cu modificările şi completările ulterioare, precum şi costurile rezultate din contracte de servicii încheiate cu personal extern beneficiarului, conform prevederilor legale în vigoare. Această categorie de cheltuieli este aferentă personalului care este direct implicat în activități generatoare de rezultate și, după caz, indicatori din cadrul operațiunii. | | |

**2.3.2. Reguli generale și specifice de decontare**

**Reguli specifice de decontare și plafoane aplicate în cadrul măsurilor sprijinite prin proiect**

1. Pentru obținerea bursei, participanții trebuie să îndeplinească cumulativ următoarele condiții: nu au restanțe la examene/programul de studii doctorale pe perioada în care primesc bursa și au prezentat raportul de activitate lunar, avizat de către instituția gazdă, pentru a prezenta progresul activității de cercetare.
2. Întreruperea ciclului de doctorat de către doctorand sau de către instituția organizatoare de doctorat, prin exmatriculare, conduce la încetarea finanțării doctorandului respectiv şi recuperarea cuantumului sumelor plătite doctorandului până la momentul respectiv. În cazul reînmatriculării, doctorandul respectiv nu va mai beneficia de finanțare FSE.
3. Pe parcursul proiectelor finanțate în cadrul acestui apel, grupul țintă eligibil poate fi alcătuit din serii succesive de doctoranzi și cercetători postdoctorat.
4. Categoriile principale de cheltuieli, specifice acestui apel de proiecte, sunt plafonate astfel:

|  |  |
| --- | --- |
| **Categorie de cheltuieli** | **Alocare financiară maximă la nivel de proiect** |
| Mobilități interne/internaționale (nu includ Bursele doctorand și bursele cercetător postdoctoral) | 200.000 euro |
| Taxe de participare la conferințe | 65.000 euro |
| Taxe pentru publicarea articolelor în reviste indexate în baze de date internaționale | 500 euro/doctorand sau cercetător postdoctorat |

# **CAPITOLUL 3. COMPLETAREA CERERII DE FINANȚARE**

Completarea cererii de finanțare se realizează în conformitate cu documentul Orientări privind accesarea finanțărilor în cadrul Programului Operațional Capital Uman 2014-2020, precum și cu instrucțiunile de completare furnizate în sistemul informatic la apelurile de proiecte.

# **CAPITOLUL 4. PROCESUL DE EVALUARE ȘI SELECȚIE**

## **4.1. Descriere generală**

**Procesul de evaluare și selecție** a cererilor de finanțare înregistrate în sistemul informatic se realizează conform prevederilor documentul Orientări privind accesarea finanțărilor în cadrul Programului Operațional Capital Uman 2014-2020, CAPITOLUL 6 ”Procesul de evaluare și selecție” și a criteriilor de evaluare și selecție prevăzute în grila de verificare a conformității administrative și a eligibilității proiectelor (Anexa 3), precum și a grilei de evaluare tehnică și financiară (Anexa 4).

## **4.2. Depunerea și soluționarea contestațiilor**

**Procesul de depunere și soluționare a contestațiilor** este reglementat în documentul Orientări privind accesarea finanțărilor în cadrul Programului Operațional Capital Uman 2014-2020.

Termenul estimat de finalizare a evaluării (inclusiv soluționarea contestațiilor) este …

# **CAPITOLUL 5. CONTRACTAREA PROIECTELOR – DESCRIEREA PROCESULUI**

**Procesul de contractare** se desfășoară în conformitate cu prevederile Orientări privind accesarea finanțărilor în cadrul Programului Operațional Capital Uman 2014-2020.

Termenul estimat de finalizare a procesului de contractare este …...

# **CAPITOLUL 6. ANEXE**

**ANEXA 1 – Cadru legal și strategii relevante**

**ANEXA 2 – Definițiile indicatorilor**

**ANEXA 3 – Criteriile de verificare a conformității administrative și a eligibilității**

**ANEXA 4 – Criterii de evaluare și selecție**

**ANEXA 5 – Instrucțiuni orientative privind completarea cererii de finanțare**

**ANEXA 6 – Lista codurilor CAEN aferente direcțiilor de politică industrială menționate în Strategia Națională pentru Competitivitate 2014-2020**

1. conform Regulamentul (UE) nr. 1304/2013, art. 3, alin 1, c). [↑](#footnote-ref-1)
2. conform Regulamentul (UE) nr. 1304/2013, art. 3, alin 1, c). [↑](#footnote-ref-2)
3. STRATEGIA NAȚIONALĂ PENTRU ÎNVĂȚĂMÂNT TERȚIAR 2015- 2020.

   <https://www.edu.ro/sites/default/files/_fi%C8%99iere/Minister/2016/strategii/Strategie_inv_tertiar_2015_2020(1).pdf> [↑](#footnote-ref-3)
4. 2012 Raport intermediar comun al Consiliului şi al Comisiei privind implementarea cadrului strategic ET 2020. (2012/C 70/05)

   Consultare din 1 aprilie 2014 de pe <http://bit.ly/1lErJDa>, (pag. 17). [↑](#footnote-ref-4)
5. Definiție preluată de pe pagina de internet a Comisiei Europene: <http://ec.europa.eu/social/main.jsp?catId=1022&langId=en> [↑](#footnote-ref-5)
6. În cadrul parteneriatelor constituite pentru un proiect, este necesară detalierea experienței relevante a partenerilor pentru acțiunile previzionate pentru a fi derulate în cadrul proiectului. [↑](#footnote-ref-6)
7. Valoarea minimă a grupului țintă poate fi atinsă și prin stabilirea unor parteneriate între universități [↑](#footnote-ref-7)